Anexa la decizia Consiliului raional

nr.\_\_ din \_\_ decembrie 2024

**Notă informativă la proiectul bugetului raional Hîncești pe anul 2025**

Proiectul de decizie este elaborat în temeiul prevederilor art. 43 (1) b) din Legea privind administrația publică locală nr. 436-XVI din 28.12.2006, art. 21 din Legea privind finanțele publice locale nr. 397 – XV din 16 octombrie 2003, art. 24 (1), 47 și 55 din Legea privind finanțele publice și responsabilității bugetar-fiscale nr.181 din 25.07.2014, art. 4 (2) din Legea privind descentralizarea administrativă nr. 435 din 28.12.2006, art.47 și 48 din Legea nr.419-XVI din 22 decembrie 2006 cu privire la datoria sectorului public, garanțiile de stat și recreditarea de stat, ținând cont de prevederile Setului metodologic privind elaborarea, aprobarea și modificarea bugetului, aprobat prin Ordinul Ministrului finanțelor nr.124 din 21.12.2023, Circularei Ministerului Finanțelor nr.06/2-07-58 din 15 august 2024 „Privind elaborarea și prezentarea proiectelor bugetelor locale pentru anul 2025 și a estimărilor pentru anii 2026-2027”, și are ca scop obținerea actului juridic al Consiliului raional, care va reglementa partea financiară a exercitării funcțiilor din competenta autorităților / instituțiilor bugetare conform legislației în vigoare, inclusiv stabilirea volumului veniturilor și cheltuielilor bugetare, soldului bugetar și surselor de finanțare, cuantumul fondului de rezerva, tarifele serviciilor prestate contra plată de către autoritățile / instituțiile bugetare, efectivul-limită al statelor de personal, etc.

În procesul elaborării proiectului bugetului s-a ținut cont de prevederile Legii nr.270/2018 privind sistemul unitar de salarizare în sectorul bugetar, Codul Educației al Republicii Moldova nr.152/2014, Hotărârii Guvernului nr.1231/2018 privind punerea în aplicare a prevederilor Legii nr.270/2018 privind sistemul unitar de salarizare în sectorul bugetar, Hotărârii Guvernului nr.868/2014 privind finanțarea în bază de cost standard per elev a instituțiilor de învățământ primar şi secundar (ciclul I și II) din subordinea autorităților publice locale de nivelul al doilea, Hotărârii Guvernului nr.969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public altor acte legislative și normative .

Proiectul bugetului raional s-a elaborat luând ca bază necesitatea asigurării echilibrului bugetar prin intermediul balansării cheltuielilor și veniturilor, cu excedent în sumă de 2588,8 mii lei pentru rambursarea de către Consiliul raional Hîncești a împrumutului destinat pentru construcția locuințelor pentru păturile social/vulnerabile și fără deficit bugetar.

Astfel, pentru estimarea veniturilor și cheltuielilor bugetului raional pe anul 2025 a fost utilizată informația privind veniturile și cheltuielile perioadelor precedente, ca bază sa luat sumele aprobate pentru anul 2024 (plan precizat).

În conformitate cu aprobarea Legii nr.256/2023 prin care a fost inițiat procesul de reformare și consolidare a sistemului de asistență socială începând cu 01.10.2023 autorităților publice locale de nivelul II le-au fost retrase competențele în domeniul asistenței sociale și în rezultat s-au diminuat veniturile și cheltuielile bugetului raional pentru anul 2024 și respectiv estimările pentru anii 2025-2027*.*

Prin urmare, cu titlu de informare este prezentată informația privind veniturile și cheltuielile bugetului raional Hâncești pe perioada anilor 2022-2027, *în tabelele nr.1 și nr.2 la prezenta notă informativă.*

Totodată, în procesul elaborării bugetului s-a ținut cont de prognoza principalilor indicatori macroeconomici elaborați de Ministerul Dezvoltării Economice și Digitalizării, datele Direcției generale de deservire fiscală Hâncești din cadrul Serviciului Fiscal de Stat, Direcțiile, secțiile subordonate Consiliului raional Hâncești.

La capitolul impozitul pe venit persoanelor fizice pentru anii 2025, s-a aplicat cota unică la impozitul pe venitul persoanelor fizice în mărime de **12%**, stabilită în art.15 al Codului fiscal.

Suplimentar informăm, că începând cu anul 2025 se prevede o majorare cu 10 % a scutirilor persoanelor fizice.

La estimarea sumei IVPF (impozitul pe venit persoanelor fizice) sa recomandat aplicarea următoarelor cote și scutiri pentru persoanele fizice:

|  |  |  |  |  |
| --- | --- | --- | --- | --- |
|  | ***Stabilit***  ***2024*** | ***Proiect***  ***2025*** | ***Estimat*** | |
| ***2026*** | ***2027*** |
| Cotele impozitului pentru venitul persoanelor fizice (%) | 12 | 12 | 12 | 12 |
| Scutirea personală (lei) | 27000  (pentru veniturile care nu depășesc anual suma de 360000 lei) | 29700  (pentru persoanele ale căror venituri nu depășesc suma de 360000 lei anual) | 29700  (pentru persoanele ale căror venituri nu depășesc suma de 360000 lei anual) | 29700  (pentru persoanele ale căror venituri nu depășesc suma de 360000 lei anual) |
| Scutirea personală majoră (lei) | 31500 | 34620 | 34620 | 34620 |
| Scutirea soț/soție majoră (lei) | 19800 | 21780 | 21780 | 21780 |
| Scutirea pentru persoanele întreținute (lei) | 9000 | 9900 | 9900 | 9900 |
| Scutirea pentru persoanele întreținute cu dizabilități (lei) | 19800 | 21780 | 21780 | 21780 |
| Prime se asigurare medicală obligatorie  (din venit , %) | 9,0 | 9,0 | 9,0 | 9,0 |

La repartizarea IVPF între bugetele locale de nivelul întâi, bugetele locale de nivelul al doilea și bugetul de stat, s-au aplicat cotele de defalcare pe tipuri de administrații locale, prevăzute de art.5 al Legii nr. 397/2003 privind finanțele publice locale.

|  |  |
| --- | --- |
| ***Defalcări de la impozitul pe venit al persoanelor fizice, taxe***  ***din volumul total colectat pe teritoriul unității administrativ-teritoriale, în :*** | |
| -Bugetele satelor (comunelor) și ale orașelor (municipiilor) | 100 % |
| -Bugetul orașelor - reședință de raion | 50% |
| în Bugetul raional, din volumul total colectat pe teritoriul orașului reședință de raion (art. 5 alin.3) | 25% |

* ***Venituri***

Veniturile bugetului raional fac parte din resursele bugetului. Estimarea veniturilor bugetului s-a efectuat în baza prevederilor legislației în vigoare, ținând cont de prevederile proiectelor de legi privind modificarea și completarea unor acte legislative, analizei bazei fiscale a bugetului raional separat pe tipuri de impozite, taxe și alte încasări .

*Veniturile bugetului raional se formează din :*

1. venituri generale:

- venituri proprii;

- defalcări, conform cotelor procentuale, de la impozitele și taxele de stat;

- transferuri;

1. venituri colectate.

Volumul planificat al veniturilor bugetului raional Hâncești în anul 2025, se înaintează spre aprobare în sumă de 351790,9 mii lei, fiind în creștere fată de suma aprobată pentru anul 2024 cu 20131,2 mii lei, la nivel de 6,1 puncte procentuale.

*Veniturile bugetului raional sunt constituite din:*

1. *Defalcări de la veniturile generale de Stat în sumă de 17000,0 mii lei*, din care:

- impozitul pe venit reținut din salariu (111110) în sumă de 16300,0 mii lei;

- impozitul pe venitul persoanelor fizice declarat şi/sau achitat (111121) în sumă de 600,0 mii lei;

- impozitul pe venitul persoanelor fizice in domeniul transportului rutier de persoane in regim de taxi (111125) în sumă de 25,0 mii lei;

- impozitul pe venit aferent operațiunilor de predare în posesie sau folosință a proprietății imobiliare (111130) în sumă de 75,0 mii lei.

Aceste defalcări reprezintă 25% din sumele preconizate spre încasare de la contribuabilii din teritoriul mun.Hîncești. La planificarea impozitului pe venit al persoanelor fizice s-au luat în considerație dinamica încasărilor pe acest compartiment pe anii 2021-2023 şi 9 luni ale a.2024 şi prevederile legislației fiscale in vigoare ținând în cont de prevederile Legii nr.214 din 31iulie 2024.

1. *Resursele atrase de instituțiile publice au fost estimate în mărime de 6849,1 mii lei*, din care:

- încasări de la prestarea serviciilor cu plată (142310) – 4269,1 mii lei, estimate în baza tarifelor pentru servicii propuse spre aprobare în anexa nr. 5 la proiectul deciziei;

- plata pentru locațiunea bunurilor patrimoniului public (142320) – 2580,0 mii lei, estimată în baza contractelor privind chiria bunurilor proprietate publică.

1. Una din resursele principale ale bugetului, de care depinde esențial realizarea

programelor și obiectivelor stabilite de strategia de dezvoltare a bugetului raionul sunt **transferurile primite din bugetul de stat**, ponderea cărora constituie **93,0%** din volumul total al veniturilor și se cifrează la suma de **323139,5 mii lei, inclusiv:**

*- Transferuri curente primite cu destinație specială între bugetul de stat şi bugetele locale de nivelul II pentru învățământul preșcolar, primar, secundar general, special şi complementar (extrașcolar) (191111) în sumă de 267259,0 mii lei;*

- Transferuri curente primite cu destinație speciala între bugetul de stat şi bugetele locale de nivelul II pentru asigurarea și asistenta socială (191112) în sumă de 1230,0 mii lei. Din contul acestei sume urmează a fi finanțate:

* compensarea cheltuielilor tinerilor specialiști (personalul didactic) pentru închirierea spațiului locativ, consumul de energie termică și electrică precum și plata indemnizațiilor unice - 1190,0 mii lei;
* indemnizații pentru susținerea tinerilor specialiști din domeniul culturii - 40,0 mii lei.

- Transferuri curente primite cu destinație specială între bugetul de stat şi bugetele locale de nivelul II pentru şcoli sportive (191113) în sumă de 3150,4 mii lei;

- Transferuri curente primite cu destinație specială între bugetul de stat şi bugetele locale de nivelul II pentru infrastructura drumurilor (191116) în sumă de 21899,7 mii lei. Pentru bugetele locale de nivelul al doilea, transferurile cu destinație specială pentru finanțarea infrastructurii drumurilor publice locale sunt calculate și distribuite în funcție de numărul **de kilometri echivalenți administrați**, conform legislației privind fondul rutier.

- Transferuri curente primite cu destinație generală între bugetul de stat şi bugetele locale de nivelul II (191131) în sumă de 29600,3 mii lei, calculate în baza formulei aprobate prin Legea privind finanțele publice locale.

Ministerul Finanțelor estimează sumele ***transferurilor cu destinație generală*** de la bugetul de stat care sunt calculate pe bază de formulă, distinctă pentru fiecare UAT de nivelul întâi și nivelul al doilea, pe baza datelor din ultimul an pentru care există execuție bugetară definitivă ( a.2023).

Transferurile cu destinație generală pentru anul 2025 și estimările pentru anii 2026-2027, au fost calculate reieșind din proporția de 63,9% din fondul de susținere financiară a unităților administrativ-teritoriale și parametrul de divizare (Pd) –29,6% în cele două fonduri, precum fondul de echilibrare a bugetelor locale de nivelul întâi (FEB1) și fondul de echilibrare a bugetelor locale de nivelul al doilea (FEB2), având la bază Legea nr.147/2024 pentru modificarea articolului 11 din Legea nr.397/2003 privind finanțele publice locale, care va intra în vigoare la 1 ianuarie 2025.

***Totodată, limitele transferurilor cu destinație generală*** de la bugetul de stat către bugetele locale pentru anul 2025 și estimările pe anii 2026-2027, au fost calculate în baza informației privind numărul populației cu reședință obișnuită în profil teritorial la 01.01.2024, oferită de către Biroul Național de Statistică.

Structura veniturilor bugetului raional pe anul 2025 în valoare nominală şi ca pondere în total este ilustrată în tabelul şi diagrama de mai jos: *Tabelul nr.1*

***Structura veniturilor bugetului raional pe anul 2025***

|  |  |  |
| --- | --- | --- |
| **Denumire** | **Proiect 2025,**  **mii lei** | **Pondere în total, %** |
| **I. Venituri, total** | **347294,9** | **100,0** |
| Defalcări de la veniturile generale de stat | 17000,0 | 4,9 |
| Dobînzi și alte plăți încasate | 306,3 | 0,1 |
| Resurse atrase de instituții | 6849,0 | 2,0 |
| Transferuri | 323139,5 | 93,0 |

Ponderea **transferurilor** **de la bugetul de stat** în structura totală a veniturilor bugetului raional este cea mai mare (93,0 la sută), în comparație cu celelalte surse de venituri ale bugetului raional şi reprezintă cea mai importantă sursă pentru formarea bugetului raional.

**Impozitelor și taxelor** le revine 4,9 la sută în structura totală a veniturilor. Este de menționat, că pe anul 2025 aceste venituri se preconizează în volum de 17000,0 mii lei, cu creștere fată de prevederile anului 2024 cu 4250,0 mii lei sau cu 33,3 la sută.

**Alte venituri** constituie 7155,3 mii lei în volumul total al veniturilor bugetului raional, sau 2,0 la sută în structura totală a veniturilor cu creștere față de prevederile anului 2024 cu 425,3 mii lei sau cu 6,3 la sută.

*Structura veniturilor bugetului raional pe surse de venituri se prezintă în diagrama nr.*1

Veniturile bugetului raional prognozate pentru anul 2025 sunt reflectate în anexele

nr. 2 și nr.3 la proiectul de decizie şi, mai desfășurat (inclusiv în dinamică), în tabelul nr. 1 la Nota informativă, iar resursele colectate de instituții sunt reflectate pe instituții și subgrupe de funcții în anexa nr. 6 la proiectul de decizie. Nomenclatorul tarifelor pentru serviciile prestate contra plată de instituțiile publice este propus spre aprobare în anexa nr. 5 la proiectul de decizie.

* **Cheltuieli**

Competențele în efectuarea cheltuielilor pe domenii de activitate sunt delimitate prin legislația privind administrația publică locală și descentralizarea administrativă.

Astfel, resursele financiare disponibile sunt direcționate pe programe de importanta vitală, care ar permite soluționarea problemelor stringente, fără admiterea de datorii creditoare și blocaje financiare, cu excepția unor instituții de învățământ secundar.

Cheltuielile (cu excepția celor efectuate din contul transferurilor cu destinație specială) s-au estimat în dependență directă de suma resurselor estimate.

La estimarea cheltuielilor aferente proiectului de buget pe anul 2025 şi estimărilor pe anii 2026-2027, instituțiile - beneficiari de alocații s-au condus de:

- actele normative şi legislative, strategiile şi programele care reglementează activitatea ramurilor (domeniilor) respective;

- angajamentele de cheltuieli asumate în anii precedenți cu impact financiar asupra anilor planificați (majorarea salariilor în anii precedenți, rambursarea împrumutului recreditat pe termen lung);

- volumul resurselor colectate de instituțiile bugetare;

- actele legislative şi normative care reglementează aspectele referitoare la remunerarea muncii (cu modificările şi completările ulterioare)

Totodată, la estimarea cheltuielilor bugetului raional pentru anul 2025 pentru cheltuieli şi pentru procurarea activelor nefinanciare, s-a mai ținut cont de cheltuielile efectuate în perioadele precedente pe fiecare articol în parte, de indicii de creștere a prețurilor de consum, de activitățile planificate de anumite instituții în anul viitor, precum și de necesitatea aplicării unui regim strict de economie.

Pentru rambursarea părții împrumutului contractat *(Proiectul „Construcția locuințelor pentru păturile social vulnerabile din raionul Hâncești)*, în bugetul anului 2025 s-au preconizat **2588,8** mii lei.

Factorul de bază ce caracterizează partea de cheltuieli a proiectului bugetului este asigurarea financiară a funcționării instituțiilor bugetare cu respectarea priorităților conform prevederilor art.29 alin.(5) al Legii nr.397/2003 privind finanțele publice locale.

Proiectul de buget pentru anul 2025 la compartimentul **”Cheltuieli de personal”**, s-a elaborat ținând cont de costurile generate de implementare a Legii nr.270/2018 privind sistemul unitar de salarizare în sectorul bugetar, aferente domeniilor proprii de activitate a acestora.

Cheltuielile de personal s-au estimat reieșind din prognoza valorilor de referință pe anul 2025 în următoarele mărimi:

|  |  |  |
| --- | --- | --- |
| **Indicatorii** | **Aprobat 01.01.2024** | **Estimat 2025-2027** |
| Angajații din sectorul bugetar, în conformitate cu prevederile Legii nr. 270/2018 privind sistemul unitar de salarizare în sectorul bugetar | 2100 | 2100 |
| Personalul didactic și personalul de conducere din instituțiile de învățământ | 2300 | 2300 |
| Personalul care, conform anexelor la Legea nr.270/2018, se încadrează în clasele de salarizare de la 1 până la 25 | 2300 | 2300 |

La estimarea cheltuielilor de personal s-au luat în calcul cota contribuțiilor la bugetul asigurărilor sociale datorate de angajator 29% din fondul de retribuire a muncii.

Cheltuielile bugetului raional pentru anul 2025 se estimează la **344706,1 mii lei**, ce este cu 4,8 puncte procentuale mai mult, decât au fost aprobate pentru anul 2024, în legătură cu majorarea cheltuielilor de personal, indicii de creștere a prețurilor de consum.

**Evoluția cheltuielilor bugetului raional Hîncești pentru anul 2025 comparativ cu bugetul aprobat pe anul 2024 este reflectat în tabelul următor:**

*Tabelul nr.3*

|  |  |  |  |  |  |
| --- | --- | --- | --- | --- | --- |
| **Denumirea grupelor principale** | **Cod gr.pr.** | **2024 aprobat** | **2025**  **proiect** | **Devieri** | |
| **suma (mii lei)** | **suma (mii lei)** | **suma (mii lei),**  **( + ; - )** | **%** |
| **1** | **2** | **3** | **4** | **5=4-3** | **6=4/3\*100** |
| Servicii de stat cu destinație generală | 01 | 13332,4 | 15578,1 | 2245,7 | 116,8 |
| Apărarea națională | 02 | 875,8 | 935,3 | 59,5 | 106,8 |
| Servicii în domeniul economiei | 04 | 23972,1 | 25924,7 | 1952,6 | 108,1 |
| Cultura, sport, tineret, culte și odihnă | 08 | 20341,7 | 23357,4 | 3015,7 | 114,8 |
| Învățământ | 09 | 268994,0 | 277680,6 | 8686,6 | 103,2 |
| Protecție socială | 10 | 1390,0 | 1230,0 | -160,0 | 88,5 |
| **Total cheltuieli** |  | **328906,0** | **344706,1** | **15800,1** | **104,8** |

Majorările semnificative pe grupele „Servicii de stat cu destinație generală” și „Cultura, sport, tineret, culte și odihnă„ se explică prin faptul că, la aprobarea bugetului raional pentru anul 2024 s-a constatat insuficientă de mijloace financiare la partea de cheltuieli de personal, resurse termoenergetice, alt.... care au fost suplimentate prin deciziile Consiliului raional la etapa de precizare a soldului de mijloace bănești la sit.31.12.2024, fiind asigurate integral cu necesitățile apărute pentru buna funcționalitate a tuturor instituțiilor din subordinea Consiliului raional.

Structura cheltuielilor bugetului raional pe anul 2025 în aspect funcțional în valoare nominală și ca pondere în total cheltuieli se prezintă în tabela și diagrama care urmează:

*Tabelul nr.3*

|  |  |  |  |
| --- | --- | --- | --- |
| Denumirea grupelor principale | Gr.pr. | Proiect 2025,  mii lei | Pondere în total, % |
| Servicii de stat cu destinație generală | 01 | 15578,1 | 4,5 |
| Apărarea națională | 02 | 935,3 | 0,3 |
| Servicii în domeniul economiei | 04 | 25924,7 | 7,5 |
| Cultura, sport, tineret, culte și odihnă | 08 | 23357,4 | 6,8 |
| Învățământ | 09 | 277680,6 | 80,6 |
| Protecție socială | 10 | 1230,0 | 0,3 |
| **Total cheltuieli** |  | **344706,1** | **100,0** |

În bugetul raional pentru anul 2025 ponderea cheltuielilor pentru domeniul „Învățămînt” constituie 80,6 la sută din suma totală de cheltuieli, fiind urmată de „Servicii în domeniul economiei” cu 7,5 la sută și instituțiile din grupa „Cultura, sport, tineret, culte și odihnă” cu 6,8 la sută.

Structura cheltuielilor pe grupele principale este prezentată în diagrama nr.2:

Proiectul bugetului raional pe anul 2025 a fost elaborat la cheltuieli pe bază de programe şi performanta, aplicând clasificația bugetară, aprobată prin ordinul Ministerului Finanțelor nr. 208 din 24.12.2015, precum şi metodologia privind elaborarea, aprobarea şi modificarea bugetului, aprobată prin ordinul Ministerului Finanțelor nr. 124 din 21.12.2023.

Mărimile alocațiilor propuse spre aprobare pentru anul 2025 sunt repartizate în anexa nr. 4 la proiectul deciziei bugetare pe grupe principale de cheltuieli, unde sunt specificate şi resursele din care se vor finanța, precum şi pe programe/subprograme.

Astfel, pentru anul 2025 se propun spre finanțare din bugetul raional 25 subprograme.

Bugetul raional se propune spre examinare pentru asigurarea activităților instituțiilor din subordinea Consiliului raional conform clasificației funcționale, după cum urmează:

1. ***Serviciile de stat cu destinație generală***

La estimarea cheltuielilor pentru întreținerea autorităților bugetare și a altor subdiviziuni din subordinea consiliului raional, precum și pentru asigurarea activității angajaților în serviciile de deservire a clădirilor Consiliului raional, s-a ținut cont de prevederile actelor legislative și normative pe domeniul de activitate.

Prin urmare, la acest compartiment sunt atribuite mijloace pentru asigurarea activității autorităților executive în sumă de 15578,1 mii lei, inclusiv:

- *Aparatul președintelui* – *6547,1 mii lei*, inclusiv : plata indemnizațiilor de participare la ședințe a aleșilor (consilierilor) raionali, achitarea cotezatiei de membru al Euroregiunii Siret-Prut-Nistru,

- *Servicii de suport în executarea guvernării* – 6420,0 mii lei;

- *Direcția Generală Finanțe* – 2951,0 mii lei;

- *Fondul de rezervă al Consiliului raional* – 1000,0 mii lei;

- *Serviciul datoriei* – 460,0 mii lei, preconizate pentru rambursarea dobânzii la proiectul de construcție a locuințelor pentru păturile social/vulnerabile și pentru rambursarea dobânzii la Proiectul cu privire la implementarea programului destinat pentru alimentarea cu apă și canalizare a 6 localități din raion (BERD).

2. Cheltuielile la grupa principală ***„Apărarea Naţională”*** sunt preconizate în sumă de 935,3 mii lei, prin care sunt prevăzute cheltuieli de recrutare și încorporare a cetățenilor în Armata Națională (plata pentru servicii medicale), precum şi cheltuielile de întreținere a Secției administrativ-militare cu numărul angajaților de 6,5 unități de personal. În comparație cu anul 2024 cheltuielile s-au majorat cu 6,8 puncte procentuale.

La estimarea cheltuielilor s-a ținut cont de prevederile Legii nr.1245-XV din 18 iulie 2002 cu privire la pregătirea cetățenilor pentru apărarea Patriei, Hotărârii Guvernului nr.77 din 31 ianuarie 2001 „Pentru aprobarea Regulamentului privind activitatea administrativ-militară şi efectivul limită al organelor administrativ-militare” (cu completările ulterioare), Hotărârii Guvernului nr.631 din 23 mai 2003 „Pentru aprobarea Regulamentului cu privire la evidenta militară”.

*3. Servicii în domeniul economiei:*

La funcția ***„Servicii în domeniul economiei”*** sunt estimate cheltuieli în sumă totală de 25924,7 mii lei, care urmează să asigure activitatea :

- Direcției Economie și Cooperare transfrontalieră – 1435,0 mii lei (anul 2024 – 1300,0 mii lei) pentru întreținerea a 6,0 unități a aparatului direcției;

- Suma de 1340,0mii lei (anul 2024 aprobat – 1150,0 mii lei), la grupa funcțională „*Agricultură, gospodărie silvică, gospodărie piscicolă și gospodărie de vânătoare*” include: cheltuieli pentru întreținerea a 6,0 unități a aparatului direcției agricole și o unitate de șofer al direcției ;

- Secției construcții, gospodăria comunală și drumuri – 885,0 mii lei ( anul 2024 – 800,0 mii lei) pentru întreținerea a 5,0 unități a aparatului secției;

- Suma de 365,0 mii lei ( anul 2024 – 280,0mii lei) este prevăzută pentru cheltuieli de întreținere a două unități în Serviciul relații funciare și cadastru al Consiliului raional;

- Suma totală preconizată pentru dezvoltarea infrastructurii drumurilor din contul transferului cu destinație specială constituie 21899,7 mii lei.

4. În anul 2025 pentru funcția ***„Cultura, sport, tineret, culte și odihnă”***sunt estimate cheltuieli în sumă de 23357,4 mii lei (aprobat 2024 – 20341,7 mii lei),inclusiv:

1. din contul transferurilor cu destinație speciala – 3150,4 mii lei;
2. din contul resurselor proprii – 20207,0 mii lei.

Din contul transferului cu destinație speciala va fi întreținută Școala sportivă din subordinea Direcției Învățământ in sumă de 3150,4 mii lei.

Din contul resurselor generale au fost estimate mijloace financiare pentru:

*- alte servicii în domeniul culturii, cultelor și odihnei* pentru întreținereaAparatului Direcției Cultură și Turism – 1560,7 mii lei comparativ cu anul 2024 – 1250,0 mii lei;

*- Servicii pentru dezvoltarea culturii,* care prevede întreținerea:

1. bibliotecii raionale „Mitr.Antonie Plămădeală” mun.Hîncești – 3430,0 mii lei, (aprobat 2024 – 3100,0 mii lei);
2. întreținerea Casei de cultură raională si 25 de colective artistice – 8902,5 mii lei, (aprobat 2024 – 7420,0 mii lei);
3. activități culturale – 600,0 mii lei, (aprobat 2024 – 500,0 mii lei).
4. întreținerea muzeelor Mingir, Negrea, Ciuciuleni și *Complexului muzeal – istoric a conacului –parc „Manuc Bey”*– 4485,5 mii lei, (aprobat 2024 – 3895,0 mii lei);

*- Servicii pentru tineret:*

a) cheltuieli pentru acțiuni de tineret **–** 828,3 mii lei, (aprobat 2024 – 830, mii lei), inclusiv Centrul raional de Tineret din subordinea Consiliului raional – 728,3 mii lei, cu întreținerea a 3,0 unități, (aprobat 2024 – 630,0 mii lei) și 100,0 mii lei s-au planificat cheltuieli pentru organizarea meselor rotunde, întrunirilor, atelierelor de lucru şi seminarelor cu tinerii .

*- Servicii de sport și cultură fizică:*

Cheltuielile pentru *Sport*, include activitățile sportive în sumă de 400,0 mii lei și funcționarea/ întreținerea Școlii sportive raionale în sumă de 3550,4 mii lei, comparativ cu 3346,7 mii lei în anul 2024;

5. Cheltuielile pentru ramura „***Învățământ”***constituie 277680,6 mii lei.

Aceste cheltuieli sunt acoperite în cea mai mare parte din transferuri cu destinație specială de la bugetul de stat (267259,1 mii lei), precum şi din contul resurselor colectate din servicii contra plată, din chirie (4315,1 mii lei) și din resursele cu caracter general a bugetului raional (6106,4 mii lei).

Prin urmare, Transferurile cu destinație specială pentru ***învățământul preșcolar*** pentru instituțiile din subordinea Consiliului raional au fost calculate în baza transferurilor aprobate pentru anul 2024 pentru nivelul de învățământ respectiv.

Totodată, transferurile cu destinație specială pentru învățământul preșcolar au fost ajustate cu:

- majorarea normelor financiare pentru alimentarea copiilor din instituțiile de educație timpurie, în mărime de 4,5% - anul 2025, 9,5 % - anul 2026, și, respectiv, 14,5% pentru anul 2027;

- cheltuieli de personal generate de implementarea Legii nr.270/2018 privind sistemul unitar de salarizare în sectorul bugetar;

- mijloacele financiare ce țin de compensațiile bănești anuale în mărime de 4000 lei pentru personalul de conducere și didactic din instituțiile de învățământ general public, conform prevederilor Hotărârii Guvernului nr.969/2018, în baza numărului de beneficiari prezentat de Ministerul Educației și Cercetării.

De asemenea, în contextul majorării normelor financiare de alimentare a copiilor din instituțiile de învățământ de educație timpurie, la estimarea volumului suplimentar de transferuri cu destinație specială, s-a luat în calcul următorii indicatori:

- numărul copiilor la situația din 1 octombrie 2023;

- numărul zilelor de alimentație pentru instituțiile de educație timpurie – 167.

Implementarea subprogramului Educație timpurie este realizată de Gimnaziul - grădiniță Mereșeni, 3 școli primare-grădiniță Horjești, Șipoteni, Cărpineni și 4 Complexe educaționale gimnazii grădinițe. Pentru acest subprogram sunt alocate din bugetul de stat transferuri cu destinație specială.

În domeniul *educație timpurie* funcționează 17 grupe cu un număr mediu de 281 copii .

*Cheltuielile pentru „Educația timpurie”* se înaintează spre aprobate în sumă de 11159,4 mii lei, inclusiv din contul transferurilor cu destinație specială 10659,4 mii lei, din contul veniturilor colectate (plata părintească) – 500,0 mii lei. În comparație cu anul 2024 cheltuielile sau majorat cu 674,6 mii lei, inclusiv: transferurile cu destinație specială 524,6 mii lei.

Transferurile cu destinație specială pentru ***învățământul primar și secundar general*** includ transferuri categoriale pentru școli, gimnazii și licee, calculate conform Hotărârii Guvernului nr.1026/2023 pentru modificarea Hotărârii Guvernului nr.868/2014 privind finanțarea în bază de cost standard per elev a instituțiilor primar și secundar general din subordinea autorităților publice locale de nivelul al doilea, care este în vigoare de la 1 septembrie 2024.

Pentru *învățământul primar și secundar general,* calculate prin metoda de finanțare pe bază de cost standard per elev, transferurile categoriale  *constituie 227571,8 mii lei*.

Implementarea subprogramelor Învățământ primar, gimnazial și liceal este realizată de o rețea de 45 instituții de învățământ, din care: 7 licee cu un număr de 164 de clase complete cu un contingent de 3891 elevi, 31gimnazii cu 256 clase complete cu un contingent de 4576 de elevi, 4 complexe educaționale gimnazii grădinițe cu 26 clase complete cu un contingent de 411 de elevi și 3 școli primare-grădiniță cu 7 clase complete cu un contingent de 92 de elevi. Pentru aceste subprograme sunt calculate transferuri cu destinație specială, inclusiv transferuri categoriale calculate conform formulei în bază de cost standard per elev.

Bugetele instituțiilor de învățământ primar și secundar general sunt specificate în anexa 7 la proiectul deciziei și au fost calculate conform prevederilor Hotărârii Guvernului nr. 868 din 08.10.2014. Volumul alocațiilor pentru o școală concretă se determină reieșind din normativul valoric pentru un elev ponderat de **19499** lei şi normativul valoric pentru o instituție de **1046500** lei cu aplicarea coeficientului 0,97. Numărul elevilor în instituțiile de învățământ primar și secundar este de 8970 elevi, cu 145 elevi mai puțin decât în anul 2024, *tabelul nr. 5 la prezenta notă explicativă.*

Descifrarea bugetelor instituțiilor de învățământ este reflectat *în tabelul 4 la prezenta notă explicativă.*

Totodată, pentru acordarea *dejunurilor calde* elevilor, conform prevederilor Hotărârii Guvernului nr.234/2005 cu privire la alimentarea elevilor, s-a luat în calcul numărul elevilor claselor I-IV, la situația din 1 octombrie 2023 (disponibil de facto la sfârșitul perioadei de gestiune), 171 zile de alimentație și norma de alimentație de 17,20 lei / zi pentru anul 2025.

Astfel, pentru acordarea *dejunurilor calde elevilor claselor I-IV* din contul TDS se prevede suma 11056,0 mii lei.

În anul 2025 pentru deservirea copiilor cu cerințe educaționale speciale din scoli, se formează fondul educației incluzive în mărime de 2% din suma transferurilor categoriale (4551,4 mii lei), care se repartizează integral prin scoli pentru salarizarea cadrelor didactice de sprijin.

Prin urmare, informăm că, componenta raională calculată conform formulei constituie **12291,5 mii lei**, din care **7466,0 mii lei** se repartizează pentru:

- întreținerea căminelor din instituțiile de învățământ **1700,0 mii lei**;

- transportarea elevilor la școlile de circumscripție și întreținerea unităților de transport **5330,0 mii lei**;

- pentru compensarea cheltuielilor de transport cadrelor didactice pentru deplasarea în instituțiile de învățământ din altă localitate decât cea de reședință, pe distanțe ce depășesc 2 km, în scopul desfășurării activității didactice **– 436,0 mii lei,**

Mijloacele nerepartizate din componenta raională în mărime de **4825,5 mii lei** vor fi distribuite instituțiilor de învățământ la propunerea Direcției Învățământ, în conformitate cu Regulamentul aprobat de Guvern.

La fel, suplimentar la transferurile categoriale mai sunt repartizate transferuri cu destinație specială pentru învățământ:

- pentru compensații bănești personalului de conducere și cadrelor didactice **–** 3100,0 mii lei;

- pentru funcționarea claselor de instruire generală a deținuților minori din penitenciarul

s. Rusca Hâncești – 145,5 mii lei.

În suma transferurilor cu destinație specială sunt prevăzute cheltuieli pentru ***învățământul extrașcolar și odihna de vară*** careau fost calculate în baza transferurilor aprobate pentru anul 2024 pentru instituțiile/măsurile respective.

Totodată, cheltuielile pentru învățământul extrașcolar au fost ajustate cu:

- cheltuieli de personal generate de implementarea Legii nr.270/2018 privind sistemul unitar de salarizare în sectorul bugetar;

- mijloacele financiare ce țin de compensațiile bănești anuale în mărime de 4000 lei pentru personalul de conducere și didactic din instituțiile de învățământ general public, conform prevederilor Hotărârii Guvernului nr.969/2018, în baza numărului de beneficiari prezentat de Ministerul Educației și Cercetării.

- pentru organizarea odihnei de vara – 2897,7 mii lei;

- pentru învățământul extrașcolar sunt estimate cheltuieli în sumă de 11319,3 mii lei.

Pentru organizarea și desfășurarea examenelor de absolvire a școlilor, gimnaziilor și liceelor se preconizează mijloace financiare în sumă de 345,1 mii lei;

La fel, sunt prevăzute și mijloace pentru organizarea și desfășurarea olimpiadelor raionale/municipale, în conformitate cu prevederile Hotărârii Guvernului nr.1002/2023 pentru aprobarea Regulamentului privind activitățile de susținere a elevilor capabili de performanțe înalte în învățământul general și abrogarea unei hotărâri a Guvernului în sumă de – 164,3 mii lei.

Bugetele instituțiilor de învățământ sunt suplimentate cu cheltuieli din contul venituri colectate în sumă de – 3775,11 mii lei, inclusiv:

a) instituții de învățământ general – 2067,0 mii lei;

b) învățământul extrașcolar ( școli de arte) – 1508,1 mii lei;

c) pentru organizarea odihnei de vara – 200,0 mii lei.

Pentru anul 2025 instituțiile de învățământ au un deficit bugetar calculat în sumă totală de **20014,7** mii lei, care potrivit Regulamentului aprobat prin Hotărârea Guvernului nr. 868 din 08.10.2014 poate fi acoperit din componenta raională. Însă în componenta respectivă au rămas nerepartizați doar 4825,5 mii lei.

Totodată sa constatat insuficiență de mijloace financiare pentru a asigura funcționalitatea instituțiilor de arte din subordinară Direcției Cultură și Turism a Consiliului raional în sumă de 153,4 mii lei.

Astfel, se constată o insuficiență de mijloace financiare pentru funcționarea instituțiilor de învățământ din subordinea Consiliului raional în anul 2025 de circa 20168,1 mii lei, *tabelul nr. 3 la prezenta nota explicativă.*

În proiectul bugetului raional nu sunt rezervate mijloace pentru acoperirea acestor deficite.

Prin urmare, se impune necesitatea de a întreprinde măsuri de reorganizarea instituțiilor, optimizarea rețelei școlare, alte măsuri....

Cheltuielile din contul resurselor financiare proprii ale Consiliului Raional pentru asigurarea funcționalității instituțiilor de învățământ din subordine pentru anul 2025 constituie – 6146,4 mii lei, inclusiv:

- pentru întreținerea aparatului administrativ a Direcției Învățământ în număr de 17,0 unități constituie – 2806,4 mii lei, inclusiv contabilitatea centralizată – 506,4 mii lei, (aprobat 2024 – 2580,0 mii lei).

- pentru întreținerea *cabinetului metodic, serviciului de deservire administrativă centralizată – 2140,0 mii lei,* inclusiv venituri colectate – 40,0 mii lei (aprobat 2024 – 1790,0 mii lei).

- Centrul Raional de Ghidare și Consiliere în Educație – 1200,0 mii lei.

6. Cheltuieli pentru ramura **”Protecție socială”**  sunt estimate din contul transferurilor cu destinație specială de la bugetul de stat în sumă de **1230,0 mii lei**, care sunt destinate pentru achitarea îndemnizațiilor şi compensațiilor pentru absolvenții instituțiilor de învățământ superior și post secundar pedagogic și cultural *–* ***1230,0 mii lei,*** pentru 21 persoane.

*Indemnizațiile și compensațiile sunt prevăzute pentru absolvenții instituțiilor de învățământ superior și profesional tehnic:*

- beneficiari ai programelor acreditate în domeniul general de studiu ,,Științe ale educației’’ într-un domeniu echivalent, care şi-au făcut studiile pe locuri cu finanțare de la bugetul de stat sau cu taxă de studii, indiferent de forma de învățământ, absolvenții programelor corespunzătoare ai instituțiilor de învățământ din străinătate, acreditate în condițiile legii, inclusiv absolvenții care au cumulat studiile cu activitatea pedagogică, ulterior angajați în instituții de învățământ prin repartizare de către Ministerul Educației şi Cercetării, beneficiază, în primii 5 ani de activitate didactică de la repartizare, de indemnizații din mijloacele bugetului de stat, cât și compensarea lunară a cheltuielilor pentru închirierea spațiului locativ, consumul de energie termică și electrică potrivit art.134 alin. (5) și (6) din Codul Educației nr.152/2014.

Modalitatea de calculare, repartizare, utilizare și evidență a transferurilor cu destinație specială pentru susținerea cadrelor didactice tinere sunt stipulate în Hotărârea Guvernului nr.391/2024 cu privire la încadrarea tinerilor specialiști în câmpul muncii în funcții didactice vacante şi la modificarea şi abrogarea unor hotărâri ale Guvernului. Cheltuielile pentru serviciile comunale au fost indexate cu indicele prețului de consum.

-instituțiilor de învățământ superior şi profesional tehnic de profil care, în primul an după absolvire, se angajează, prin repartizare de către Ministerul Culturii, în instituții publice din domeniul culturii și în subdiviziuni structurale (cu sau fără personalitate juridică) ale autorităților publice locale ce desfășoară activitate culturală în municipii, orașe sau sate (comune) beneficiază în primii 3 ani de activitate de indemnizații unice din contul bugetului de stat, potrivit art.10 din Legea culturii nr.413/1999.

În conformitate cu prevederile art.83 alin.(1) din Legea finanțelor publice și responsabilității bugetar fiscale nr.181/2014 şi în conformitate cu planul de activitate al Guvernului, începând cu anul 2015 bugetele UAT de nivelul întâi și doi se elaborează pe programe bazate pe performanta.

În Tabelul nr.1 la prezentul raport se prezintă veniturile bugetului raional conform clasificației economice pe anii 2022-2027, în Tabelul nr.2 - cheltuielile bugetului raional conform clasificației funcționale pe anii 2022-2027, în Tabelul nr.3 - cheltuielile instituțiilor de învățământ pentru anul 2025, în Tabelul nr.4 - informația privind calculul bugetelor instituțiilor de învățământ pentru anul 2025, în Tabelul nr.5 – Contingentul de elevi și numărul de clase din instituțiile de învățământ din subordinea Consiliului raional

De către subdiviziunile subordonate consiliului raional, au fost elaborate scopuri, obiective şi indicatori de performanta, care după aprobarea bugetului urmează a fi ajustate în dependență de resursele alocate şi aprobate de către Consiliul raional.

**Șefă interimară, Direcția Generală Finante Galina ERHAN**